

**HUSK!**

**GENERALFORSAMLING I KALUNDBORG LÆRERKREDS**

**FREDAG D. 18. MARTS KL. 16.30**

**HUSK!**

**AT TJEKKE**

**DLF INSITE**

**FOR**

**INFO**

**Åbningstider**

**Kredskontoret:**

Mandag 10-15

Tirsdag 10-15

Onsdag 10-15

Torsdag10-15

Fredag 9-13

|  |  |  |
| --- | --- | --- |
|  |  **Nyhedsbrev****Nr. 3****31. Årgang** | **Faglig information****til medlemmerne fra****Kalundborg Lærerkreds*****10. februar 2022*** |

**Generalforsamling - Valg til kredsstyrelsen**

Som tidligere nævnt, nærmer årets generalforsamling sig.

Det er fredag den 18. marts kl. 16.30. Du har forhåbentlig set den foreløbige dagsorden, som din TR har sendt ud/hængt op.

I år er det valgår – og hele kredsstyrelsen er på valg. Lone Varming modtager genvalg som formand. Anita Rathje, Søren Rytter Johansen og Randi Stokholm Hansen stiller op og modtager genvalg til kredsstyrelsen.

Henriette Eriksen har valgt, at hun ikke stiller op igen. Derfor har vi brug for en ny, der har lyst til at være medlem af kredsstyrelsen, - ligesom vi har brug for 2 nye suppleanter.

Overvej om du selv har lyst til at være med i arbejdet – eller om du måske tror, at en af dine kolleger ville være interesseret. Hvis du overvejer at stille op, kan du selvfølgelig altid lige aftale en snak med en af os på kredskontoret og høre, hvad arbejdet indebærer. Man skal lave en præsentation af sig selv – max en halv A4-side. Den skal vi have på kontoret (053@dlf.org) senest den 4. marts, så vi kan sende den ud sammen med den endelige dagsorden.

 Lone Varming, kredsformand

**Corona og senfølger**

Hvis du har eller har haft corona, er det første, du skal gøre at sikre dig, at dette er anmeldt som en arbejdsulykke, såfremt du har mistanke om, at du er smittet på arbejdet. Her kan din arbejdsmiljørepræsentant være behjælpelig. Det er vigtigt, at du i forbindelse med anmeldelsen beder om at få en kvittering på, at sagen er anmeldt, da denne tjener som dokumentation for at en eventuel senfølge af coronaen er arbejdsrelateret.

Det er heldigvis et fåtal, der får senfølger efter corona. Vi anbefaler, at du venter ½ år for at se, om der på dette tidspunkt fortsat er følger, der kan tilskrives corona.

Hvis dette er tilfældet, skal du henvende dig til kredsen, så kredsen kan oversende arbejdsskadesagen til sekretariatet i DLF.

Samtidig med at kredsen oversender sagen til sekretariatet, vil vi give Kalundborg Kommunes forsikringsselskab besked om, at du fortsat har følger efter corona, forsikringsselskabet skal derefter videresende sagen til Arbejdsmarkedets Erhvervssikring (AES) med henblik på at AES træffer afgørelse om anerkendelse, varigt mén eller tabt erhvervsevne.

Søren Rytter Johansen, sagsbehandler

**Står du uden løn i vinterferien**Som lærer har du 5 ugers kollektiv ferie.
At ferien er kollektiv betyder, at man som lærer ikke selv kan vælge, hvornår ferien er placeret, men er nødt til at afholde sin ferie på de tidspunkter, der på forhånd er aftalt.

**HUSK**

**MØDE FOR BØRNEHAVEKLASSELEDERE**

**MANDAG D. 28. FEBRUAR KL. 16.00 -18.00**

**LÆRERNES**

**A-KASSE**

**TLF:**

**70 10 00 18**

**HUSK MØDE FOR 57++ MED LÆRERNES-PENSION**

**TORSDAG D. 24. FEBRUAR**

**KL.**

**16.00 - 18.00**

**LÆRERNES**

**PENSION**

**TLF:**

**70 21 61 31**

**Hoved**

**foreningen**

**DLF:**

[**www.dlf.org**](http://www.dlf.org)

**Kalundborg**

**Lærerkreds**

**Nytorv 8,1**

**Kalundborg**

**Tlf:**

**5951 5112**

**Mail:**

**053@dlf.org**

**Hjemmeside:**

**www.**

**kreds53.org**

**FRAKTION 4**

**PENSIONIST**

**Vi er i gang med bogen**

***Det ensomme***

***Hjerte***

**Af Tom**

**Buk-Swienty**

I Kalundborg Kommune er den kollektive ferie i dette skoleår lagt på følgende tidspunkter:

* 2 dage mellem jul og nytår – den 27. – 28. december
* Uge 7
* 3 dage op til skærtorsdag – den 11., 12. og 13. april
* Ugerne 28, 29 og 30

Hvis du er nyuddannet eller nyansat i Kalundborg Kommune, kan du komme ud for, at du endnu ikke har optjent feriepenge eller feriedagpenge nok til en ferie, som du pga. den kollektive ferielukning er ”tvunget” til at afholde. Du finder dit aktuelle ferieregnskab på din lønseddel.

Arbejdsgiveren vil i ferieperioden som udgangspunkt trække dig i løn, men du har forskellige alternative muligheder at vælge mellem: Hvis du har optjent feriedage fra tidligere ansættelse, kan disse anvendes, du kan aftale med din leder, om du ønsker at få ferie på forskud, eller vil bruge seniordage eller andre dage.

Du har også mulighed for at søge dagpenge i den kollektive ferie, hvis du er medlem af DLF/A.
Når du får dagpenge, skal du stå til rådighed for arbejdsmarkedet i hele perioden og være tilmeldt som ledig på Jobnet fra første ledighedsdag. Det betyder bl.a. også, at du skal befinde dig i Danmark i ferien. Du bør søge rådgivning hos [Lærernes A-kasse](https://laka.dk/) om dine muligheder for at få dagpenge ved pålagt ferielukning uden optjent ret til løn.

**Syg i ferien** Skulle du være så uheldig, at du er syg, inden du går på ferie eller ved feriens påbegyndelse, så er reglerne sådan, at du er berettiget til erstatningsferie. Du skal have sygemeldt dig til arbejdsgiver inden normal arbejdstids begyndelse på første sygedag og naturligvis huske at raskmelde dig igen.

Hvis du derimod bliver syg under din ferie, er reglerne sådan, at du for det første skal kunne dokumentere, at du har været syg (selvbetalt lægeerklæring). Dog gælder her en regel om, at man først har ret til erstatningsferie efter 5 sygedage under ferie i samme ferieår. Man kunne også sige, at der ved sygdom under ferieafholdelse er 5 ”karensdage” inden for det samlede ferieår.

Søren Rytter Johansen, sagsbehandler

**Rigtig god**

**vinterferie**